Fars Province
În SUA primele biserici penticostale românești se pare că au fost înființate pe la 1921-1922, în Michigan și Ohio. O biserică a existat și în Detroit, unde a fost tipărită o carte de cântări în limba română. Emigrantul român din America Pavel Budeanu (1886-1958) din Akron, Ohio a fost prezent la fondarea cultului penticostal în Asuza Street, California în 1906. Revenit în România, în 1922, s-a întâlnit cu Gheorghe și soția sa Persida în Cuvin, satul natal al lui Gheorghe Bradin. În vara acelui an Persida Bradin s-a însănătoșit după o boală, fapt pus de cei doi soți pe seama unei rugăciuni personale, fapt care a avut consecințe serioase asupra teologiei celor doi, care au ajuns convinși că Dumnezeu face minuni și botează cu Duhul Sfânt conform evenimentelor descrise în Faptele Apostolilor. Legătura cu alți penticostali din America, în special cu Pavel Budeanu, a consolidat credința soților Bradin, astfel că la 10 septembrie 1922 Bradin a deschis prima casă de rugăciune penticostală din România, la Păuliș, renunțând să mai frecventeze biserica baptistă. La scurtă vreme li s-au alăturat alți credincioși baptiști, încât pe la sfârșitul anului 1922 adunarea penticostală din Păuliș număra circa 30 de persoane. Pe au avut loc primele experiențe tipic penticostale ale acestui grup: 8 persoane au fost botezate cu Duhul Sfânt.